Diari Oficial de la Generalitat Valenciana


Sumari del DOGV 9788, del 14-02-2024 (2024/1186)

Extracte de la Resolució del 9 de febrer de 2024, de la vicerectora de Cultura, Llengües i Societat de la Universitat Jaume I de Castelló, per la qual es convoquen ajudes de matrícula per a l'estudiantat del grau en Mestre o Mestra que supere les proves d'acreditació de CertAcles de nivell B1 d'anglès realitzades en novembre de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9788

Data del DOGV
:   14-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1186


Data del document
:   09-02-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució del 9 de febrer de 2024, de la vicerectora de Cultura, Llengües i Societat de la Universitat Jaume I de Castelló, per la qual es convoquen ajudes de matrícula per a l'estudiantat del grau en Mestre o Mestra que supere les proves d'acreditació de CertAcles de nivell B1 d'anglès realitzades en novembre de 2023. [2024/1186]  
BDNS(Identif.): 743486  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/743486)  
  
Primer. Beneficiaris  
Es poden beneficiar d'aquestes ajudes les persones físiques que complisquen els requisits següents:  
a) Cursar el grau en Mestre o Mestra de la Universitat Jaume I i tenir el requisit lingüístic de nivell B1 d'anglès inclòs en el pla d'estudis d'aquest (estudiantat matriculat per primera vegada en els graus en Mestre o Mestra des del curs 2015/16 i endavant).  
b) Haver superat la prova d'acreditació d'anglès de nivell B1, d'acord amb els nivells del MECR, en la convocatòria de novembre de 2023 de CertAcles de la Universitat Jaume I.  
  
Segon. Finalitat  
L'objecte d'aquestes bases és regular la concessió d'ajudes de matrícula per a la prova d'acreditació d'anglès a l'estudiantat del grau en Mestre o Mestra amb el requisit lingüístic dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 i endavant) en el marc general de la normativa vigent.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests ajudes és de 1.120,00 €.  
  
Cinqué. Termini de presentació de sol·licituds  
El termini de presentació de sol·licituds és de deu dies hàbils comptadors des de l'endemà de la publicació de la convocatòria en el DOGV.  
  
  
Castelló de la Plana, 9 de febrer de 2024. La vicerectora de Cultura, Llengües i Societat: María del Carmen Lázaro Guillamón.